Fagernes Yacht Club

Fagernes Yacht Club er en restaurant og marina som ligger på en halvøy i Nordåsvannet utenfor Bergen sentrum. Den første bebyggelsen bestod av en liten kafé som ble bygget på 1950-tallet samt et par nøst. Deretter har anlegget blitt bygget ut ved flere anledninger.

Historie
Fagernes Yacht Club var opprinnelig en kiosk bygget i 1952, men er bygget ut gjennom mange eierledd – og ble på begynnelsen av 1980-tallet solgt fra Bergen Motorbåtforening til Lerøy-familien som bygget ut anlegget i flere omganger. Ian og Bente Lerøy stod for driften av stedet i en årrekke før stedet til slutt ble solgt til Odfjell Eiendom. Odfjell Eiendom utredet muligheten for å bygge leiligheter på tomten, men valgte å legge planene på is grunnet strenge krav fra Bergen kommune og la i stedet eiendommen ut for salg. Etter noen år i markedet ble Fagernes Yacht Club kjøpt av Sturla Dyregrov i 2021. 

Forskjellige restauratører har drevet selskapslokalene gjennom historien, og restauranten og selskapslokalene drives i dag av Øystein Ekren som har drevet restauranten og selskapslokalene de siste sju årene.

Referanser

Fana